Paula Ojea

Paula Ojea Fernández-Colmeiro, nada en Nigrán en 1983, é unha enxeñeira e ceramista galega. En 2019 recibiu o  Premio Nacional de Artesanía na categoría de Premio Produto.

 Traxectoria 
Paula Ojea comezou a facer cerámica de nena no taller municipal de Nigrán, onde tivo a Emilia Guimeráns como profesora. Estudou enxeñería de camiños,canais e portos na Universidade da Coruña e posteriormente traballou en Nova York como enxeñeira de estruturas. Tras realizar un máster en sostenibilidade e transporte en Londres marchou a Barcelona, onde traballou nunha compañía adicada ao deseño e montaxe de torres para turbinas eólicas. 

Posteriormente deixou o seu traballo en Barcelona para dedicarse a cerámica en Vigo, creando o seu estudo. En 2017 recibiu a bolsa Eloy Gesto, outorgada nos Premios de Artesanía de Galicia.

 Recoñecementos 
En 2019 obtivo o recoñecemento na categoría de produto nos Premios Nacionais de Artesanía que convoca  o Ministerio de Industria, Comercio e Turismo.

 Notas 

 Véxase tamén 
 Ligazóns externas 
 Paula Ojea empezou na enxeñería e rematou na cerámica. A revista fin de semana. TVG

Categoría:Nados en Nigrán
Categoría:Nados en 1983
Categoría:Enxeñeiros de Galicia
Categoría:Alumnos da Universidade da Coruña
Categoría:Personalidades de Galicia sen imaxes